Wysiging soos op 08:25, 22 Junie 2020
4 731 grepe bygevoeg , 9 maande gelede
Wysiging soos op 09:31, 21 Mei 2020 (wysig)
(Rol weergawe 2187838 deur 178.243.43.24 (bespreek) terug.)
Wysiging soos op 08:25, 22 Junie 2020 (wysig) (maak ongedaan)
[[Lêer:Australopithecus africanus - Cast of taung child Face.jpg|duimnael|links|100px|Replika van die skedel van die [[Taung-kind]].]]
Die '''Wieg van die Mensdom''' is 'n [[wêrelderfenisgebied]] aan die [[Wes-Rand]], [[Gauteng]], in [[Suid-Afrika]]. Die area is net noordwes van [[Krugersdorp]] langs die [[N14 (Suid-Afrika)|N14 nasionale pad]]. Dit bestaan uit die [[Sterkfontein]]grotte, [[Swartkrans]], [[Kromdraai-fossielterrein|Kromdraai]] en die omliggende dele. Dit is een van die plekke waar die heel oudste hominied- of aapmensfossiele ter wêreld gevind is. Ander fossiele van uitgestorwe dier- en plantspesies is ook al hier gevind. Die fossiele is vasgevang in dolomietrotse wat na raming tot 2,5 miljoen jaar oud is. Daar is elders in [[Afrika]] ook soortgelyke vondste, maar nêrens is daar so baie fossiele soos by Die Wieg van die Mensdom nie.
== Ons voorsate: Die Taung-baba ==
Die eerste bewys van die bestaan van ons voorsate, die australopithesene, en van hul swerftog van die tropiese woude van Afrika na Suider-Afrika, is in Suid-Afrika ontdek. Die australopithesene ("suidelike ape") was pre-menslike ape wat tussen 4,5 miljoen en 1,5 miljoen jaar gelede op die grasvlaktes en in savannegebiede van Oos- en Suider-Afrika geleef het. Hulle het regop geloop omdat hul dye langer was as dié van ape, terwyl hul arms korter was en hul bekkenskelet geskik was vir 'n regop liggaamsposisie. Verskillende variasies van die ''Australopithecus''-genus was ''Australopithecus robustus'' en ''Australopithecus africanus''.
[[Lêer:Raymond Dart- Smithsonian Institution Archives - SIA-SIA2008-0845 (cropped).jpg|links|duimnael|Raymond Dart]]
In 1924 het [[Raymond Dart]], 'n Australiër van geboorte wat in 1922 hoogleraar in Anatomie aan die pas gestigte [[Universiteit van die Witwatersrand]] geword het, gehoor van 'n bobbejaanskedel wat in 'n kalksteengrot naby [[Taung]] in die [[Noordwes]]-provinsie gevind is. Hy het gevra dat enige ander beendere of fossiele wat gevind word, na hom aangestuur moet word.
Ná aanvanklike lof het wetenskaplikes die [[Taung-kind|Taung-baba]] as 'n blote aap verwerp. In die 1930's en 1940's het [[Robert Broom]] nog talle ander australopitheseen-fossiele in Gauteng en Limpopo ontdek, en Dart se bewering gestaaf.
Die [[Sterkfontein|Sterkfonteingrotte]] naby [[Krugersdorp]] buite Johannesburg het meer fossiele van voormenslike australopithesene (meer as 500) as enige ander enkele plek ter wêreld opgelewer. Die bekendste is die bykans volledige skedel van "[[Mev. Ples]]", soos die media dit genoem het. Die fossielnavorsing wat dr. Robert Broom by Sterkfontein onderneem het is in die tweede helfte van die 20ste eeu hoofsaaklik deur prof. Phillip Tobias van die Departement van Anatomie aan die Universiteit van die Witwatersrand en dr. C.K. (Bob) Brain van die Transvaal-museum voortgesit.